kardosdrur/scandi-wiki huggingface dataset:
Glenn Francisco

Glenn Francisco er Niarns debutudspil som solokunstner. Oprindeligt udgivet i 2002 som en 6-tracks EP, men blev, i kølvandet på Niarns kommercielle succes, remastered og genudgivet i 2005 med et bonusnummer inkluderet på tracklisten. Indeholder gæsteoptrædener af rapperne Jøden, Johnny Hefty og Jooks. Genudgivelsen er i modsætning til første oplag ikke brændt, men trykt, og ikke udkommet på vinyl.
Bag begge udgivelser står det dedikerede københavnske hiphop-label Run For Cover Records.

Spor 
 "Si'r Ik' En Skid"
 "Hvasså Manne"
 "Som Om..."
 "Grimey Bitch"
 "Når Filmen Knækker"
 "En Spillers Bekendelser"

Eksterne henvisninger 

Debutalbum fra Danmark
Debutalbum fra 2002
Hiphopalbum
Niarn-album
Sankt Ibs Kirke (flertydig)

Sankt Ibs Kirke kan henvise til flere bygninger:

 Sankt Ibs Kirke – på Bornholm.
 Sankt Ibs Kirke (Roskilde Kommune) – på Sjælland.
 Sankt Ib kirke, Måløv Kirke – er indviet til Sankt Ib.
Super Bowl XVI

Super Bowl XVI var den 16. Super Bowl, finalekampen i National Football League (NFL) mellem vinderne af National Football Conference (NFC) og American Football Conference (AFC). Kampen blev spillet den 24. januar 1982 i Pontiac Silverdome i Pontiac, Michigan (en forstad til Detroit) som afslutning på den regulære 1981-sæson.

NFC-mestrene San Francisco 49'ers besejrede AFC-mestrene Cincinnati Bengals 26–21. Selvom Bengals i alt lavede 356 yards i deres angrebsserier imod 49'ers' blot 275 yards, fik San Francisco sig alligevel en 20-0-føring ved pausen og fik fremprovokeret 5 turnovers. Det var første gang i Super Bowl's historie at holdet, der havde taget flest yards, tabte.

49'ers quarterback, Joe Montana, blev udnævt til Super Bowl XVI's MVP (mest værdifulde spiller) med 14 ud af 22 gennemførte afleveringer for 157 yards og 1 touchdown, mens han også fik løbet 18 yards og 1 touchdown.

Kampen var en af de mest sete udsendelser på amerikansk tv med mere end 85 millioner seere. Kampen sluttede da også af med at få 49.1 i Nielsen-rating – en ny Super Bowl-rekord.

16
Sport i 1982
Lemvigkredsen

Lemvigkredsen var en opstillingskreds i Ringkøbing Amtskreds fra 1920 til 1970. I 1849-1919 var kredsen en valgkreds. 

I 1971-2006 var der meste af området en del af Ringkøbingkredsen, der også blev kaldt Ringkøbing-Lemvig Kredsen. 

I 2007 blev Ny Lemvig Kommune overført til Struerkredsen, der er 1. opstillingskreds i Vestjyllands Storkreds.

Folketingsvalgkredse 1920 til 1970
Herningkredsen

Herningkredsen var en opstillingskreds i Ringkøbing Amtskreds fra 1920 til 2006. Kredsen var en valgkreds fra 1849 til 1919. 

Fra 1971 til 2006 bestod kredsen af Ikast Kommune og Herning Kommune. I denne periode blev kredsen også kaldt Herning-Ikast Kredsen.

I 2007 blev kredsen delt i tre nydannede kredse (Ikastkredsen, Herning Sydkredsen og Herning Nordkredsen) i Vestjyllands Storkreds. I disse nye kredse indgår også fem tidligere kommuner fra Herningkredsens nabokredse. 

Folketingsvalgkredse før 1920
Folketingsvalgkredse 1920 til 1970
Folketingsvalgkredse 1970 til 2006
Halliburton

Halliburton Inc. er et amerikansk olieselskab samt bygge- og konstruktionsfirma, som bl.a. opererer i Irak.

Mellem 1995 og 2000 arbejdede USA's, nu forhænværende, vicepræsident Dick Cheney som administrerende direktør for Halliburton. Hans engagement i Halliburton har været genstand for omfattende diskussion, og det er blevet debatteret, om han i sit politiske virke har gavnet firmaet, se blandt andet Michael Moores film Fahrenheit 9/11. Cheney forlod direktørposten for at blive George W. Bushs vicepræsident.

Olieselskaber fra USA
Etableret i 1919
Naturgasselskaber fra USA
Cave

Cave (latin for vogt dig eller undgå) er et medicinsk fagudtryk for lægemidler, som en patient ikke bør få, typisk på grund af allergi.

På Sundhed.dk er patientens eventuelle caveoplysninger synlige. Patienten kan via login med Digital signatur se, men ikke oprette eller redigere oplysninger. Det er frivilligt for lægen at lægge data ind.

Hvis lægen ordinerer medicin, der er omfattet af patientens caveoplysninger, kan han blive sanktioneret efter Lægelovens §6. Det sås bl.a. i Patientklagenævnets afgørelse i en sag fra 20. september 2006.

Cave er i sig selv blot et latinsk ord, f.eks. cave canem! = vogt dig for / pas på hunden!.

Noter

Kilder

Eksterne henvisninger 
 sundhed.dk

Farmakologi
Protektor

Protektor (latin: Protector, "beskytter") er en ærestitel, som i Danmark er en person med tilknytning til politik, kongehuset eller notabiliteter, som tillader, at deres navn anvendes i forbindelse med udstillinger, private foreninger og hjælpeorganisationer.

Formålet med en protektor er at promovere og skabe interesse for ovennævnte områder.

Titlen i anden sammenhæng 
Titlen protektor er tidligere anvendt af danskeren Jørgen Jürgensen, som i 1809 kom til Island, og her erklærede landet uafhængigt af Danmark, og i to måneder var landets leder. I England blev titlen Lord Protector i betydningen Rigsforstander brugt af Oliver Cromwell i 1653. Senere var først Konstantin von Neurath og derpå Reinhard Heydrich henholdvis Reichsprotektor og stedfortrædende Reichsprotektor for Böhmen og Mähren.

Betegnelsen blev brugt når rigets overhoved var frataget sin regeringsmagt, umyndiggjort eller ikke funktionsdygtig på grund af længere tids sygdom.

Se også 
Protektionisme – er beskyttelse af et lands økonomiske interesser ved hjælp af toldsatser o.a.
Protektorat – betegner en stat som formelt er selvstændig, men som står under en anden stats beskyttelse

Titler
Dalsgaard

Dalsgaard er en gammel hovedgård, som nævnes første gang i 1410. Gården ligger i Vive Sogn, Hindsted Herred, Ålborg Amt, Hadsund Kommune.

Dalsgaard Gods er på 125,9 hektar

Ejere af Dalsgaard 

 (1410-1440) Thomas Mogensen Seefeld
 (1440-1470) Mogens Thomsen Seefeld
 (1470-1500) Thomas Mogensen Seefeld
 (1500-1530) Tyge Thomsen Seefeld
 (1530-1538) Jens Tygesen Seefeld
 (1538-1557) Enevold Jensen Seefeld
 (1557-1568) Agathe Pogwisch gift Seefeld
 (1568-1599) Jacob Enevoldsen Seefeld
 (1599-1608) Sophie Bille gift Seefeld
 (1608-1630) Enevold Jacobsen Seefeld
 (1630-1666) Jørgen Enevoldsen Seefeld
 (1666-1668) Claus Jørgensen Seefeld
 (1668) Jacob Enevoldsen Seefeld
 (1668-1672) Peder Jacobsen Seefeld
 (1672) Erik Krag
 (1672-1675) Vibeke Rosenkrantz gift Krag
 (1675-1705) Frederik Gjedde
 (1705-1730) Slægten Gjedde
 (1730-1759) Tyge Høg Banner
 (1759-1780) Niels Møller
 (1780-1807) Mads Thygesen
 (1807-1837) Thyge Madsen Thygesen
 (1837-1855) C. H. Lund
 (1855-1885) P. Jacobsen
 (1885-1899) Niels Svanholm
 (1899-1901) Kn. Dahl
 (1901-1916) Th. Hollesen
 (1916-1921) Husmændens Udstykningsforening
 (1921-1924) Frederik Castenschiold-Benzon
 (1924-1930) Johannes Kristensen
 (1930-1933) A. Frederiksen
 (1933-1941) L. Pagh
 (1941-1985) Carl Frode Obel
 (1985-2016) Henrik Frode Obel
 (2016- ) Erik Skovsgaard

Kilder 
 J. P. Trap: Danmark 5.udgave, Kraks Landbrug

Herregårde i Mariagerfjord Kommune
Herregårde i Aalborg Amt
Sparkassen-Arena

Sparkassen-Arena i Kiel er blandt de største multifunktionshaller i Tyskland. Hallen blev indviet den 17. juni 1951, men var først helt færdig i 1952. I 2001 blev hallen udbygget og har nu plads til mere end 13.000 tilskuere. Før 2008 kaldtes hallen officiel Ostseehalle (på dansk Østersøhallen). For at gøre reklame for tyske sparekasser, blev arenaen i 2008 omdøbt til Sparkassen-Arena.

Den tyske håndboldklub THW Kiel har her sin hjemmebane. Også store koncerter og kongresser afvikles i hallen.

Østersøhallen var hjemmebane for gruppe E i VM 2007 i håndbold – den gruppe, som Danmark spillede i.

Eksterne henvisninger 

 Sparkassen-Arena Kiel 

Multiarenaer i Tyskland
Håndboldarenaer i Tyskland
Kiel
Miercurea-Ciuc

Miercurea-Ciuc (tysk: Szeklerburg, ungarsk: Csíkszereda) er en by i den østlige del af Transsylvanien (Rumænien). Byen ligger i midten af Ciucer-Bækkenet (Csíki-Medence) mellem de vulkanske Hargitabjerge og Ciucergebjergene.

Byen havde i 2003 ca. 41.800 indbyggere, hvoraf mere end 80 % szekler.

Byer i distriktet Harghita
Vintersportssteder i Rumænien
Aix

Aix kan referere til flere artikler:

 Aachen – by i Tyskland, som på fransk hedder Aix-la-Chapelle
 Aix-les-Bains – by i departementet Savoie
 Aix-en-Provence – by i departementet Bouches-du-Rhône
 AIX – UNIX-Serveroperativsystem, der kører på bestemte servermodeller fra IBM
 Aix (fugleslægt) – slægt af fugle i familien af egentlige andefugle
DONG (drikkespil)

DONG, drikkespil, hvor man drikker øl ved scoringer i fodboldkampe.

Reglerne for hvordan man drikker disse øl kan variere i detaljer, men basalt set vælger deltagerne et antal kampe – som regel fra den danske tipskupon om lørdagen – som menes at kunne generere flest mål. Ved hver scoring i de kampe, deltagerne har valgt, skal den pågældende typisk drikke en halv øl.
Målet med spillet er at være den, der har valgt de mest målrige kampe til sammen og samtidig være i stand til at drikke den deraf følgende mængde øl.

Historie 
DONG er så vidt vides et dansk fænomen opstået på baggrund af den dong-lyd, der blev anvendt af Sportslørdag-programmet på Danmarks Radio i 1970'erne og 80'erne, når der var scoringer i andre kampe på tipskuponen end den kamp, der blev transmitteret. Scoringen blev vist på skærmen som en tekst og markeret med dong-lyden.

Rettighederne til engelsk fodbold er nu ikke længere hos Danmarks Radio, men kampene sendes nu på Canal+, SBS TV (6'eren) og Viasat (TV3). De har fortsat traditionen med at markere andre scoringer end i tipskampen med en særlig lyd, nu mere en Pling-lyd.

Regler 
Deltagerne vælger typisk tre kampe ud over den fælles tipskamp, som alle skal drikke til, når der falder en scoring i den. Ved hver scoring drikker deltageren en halv øl. Der er variationer over denne regel enten i mængde (en hel øl i stedet for en halv) eller shots i form af "små kolde".

Når tipskampen er slut opgøres regnskabet, og den deltager med flest scoringer (flest dong) har vundet, dog forudsat, at vedkommende har drukket den mængde øl, han eller hun skal.

Der kan forekomme ekstra regler, der angår yderligere indtagelse af øl, idet man kan have bestemmelser om, at visse scoringer udløser dobbelt øl-indtag, fx scoringer af danskere, første scoring efter lang tids scoringspause osv.

Fodboldkultur
Havnø

Havnø er en gammel hovedgård, som nævnes første gang i 1468. Gården ligger i Visborg Sogn i Mariagerfjord Kommune. Hovedbygningen er opført i 1846-1848. Havnø Gods er på 577,5 hektar med Egholt.

Havnø Mølle er en stråtækt hollandsk vindmølle, der blev bygget til godset i 1842. Den er Nordjyllands ældste bevarede vindmølle. Den blev fredet i 1964 og grundigt restaureret i slutningen af 1990'erne.

Ejere af Havnø 
 (1468-1501) Jens Madsen Munk
 (1501-1502) Eline Jensdatter Munk gift Lykke
 (1502-1511) Hans Lykke
 (1511-1535) Peder Hansen Lykke / Erik Hansen Lykke
 (1535-1540) Erik Hansen Lykke
 (1540-1541) Anne Kaas gift Lykke
 (1541-1553) Hans Eriksen Lykke
 (1553-1578) Johanne Nielsdatter Rotfeld gift Lykke
 (1578-1602) Erik Hansen Lykke
 (1602-1605) Dorothea Krabbe gift Lykke
 (1605-1621) Iver Christoffersen Lykke
 (1621-1650) Enevold Jacobsen Seefeld
 (1650-1666) Hillborg Daa gift Seefeld
 (1666-1668) Jacob Enevoldsen Seefeld
 (1668-1672) Peder Enevoldsen Seefeld
 (1672-1675) Vibeke Rosenkrantz gift Seefeld
 (1675-1676) Niels Nielsen Benzon
 (1676-1701) Peder Nielsen Benzon
 (1701-1709) Niels Pedersen Benzon
 (1709-1711) Alhed Magdalene Schwanewede gift (1) Benzon (2) Sehested
 (1711-1718) Iver Nicolai Sehested
 (1718-1726) Severin Benzon
 (1726-1729) Anne Kjærulf gift (1) Svane (2) Benzon
 (1729-1742) Friedrich von Arenstorff
 (1742-1764) Andreas von Arenstorff
 (1764-1796) Johanne Augusta Dietrich gift von Arenstorff
 (1796) Friedrich von Arenstorff
 (1796-1797) Slægten von Arenstorff
 (1797) Severin von Deden
 (1797-1798) Søren Hillerup / Niels Frederik Hillerup
 (1798-1799) Søren Hillerup
 (1799-1802) G. greve Reventlow
 (1802-1809) R. M. Lorenzen
 (1809-1816) Jens Lund
 (1816-1828) Christen Juul Kjeldsen / Christen Dinesen
 (1828-1840) Christen Juul Kjeldsen / Sophie Hedvig Kjeldsen gift Dinesen
 (1840-1842) Christen Juul Kjeldsen / Jens Chrstensen Dinesen
 (1842-1867) Christen Juul Kjeldsen
 (1867-1903) Jens Christensen Juul Kjeldsen
 (1903-1905) Enke Fru Juul Kjeldsen
 (1905-1927) Svend Schou
 (1927-1962) Knud Juel
 (1962-2002) Carl von Lüttichau
 (2002-2012) Merete A. Ahlefeldt-Laurvig gift (1) Ahlefeldt-Laurvig-Bille (2) von Lüttichau
(2012-) Manon Kirsten von Lüttichau Blou

Eksterne kilder/henvisninger 
 Dansk Center for Herregårdsforskning: Havnø , hentet 21. juni 2017
 J. P. Trap: Danmark 5.udgave, Kraks Landbrug

Herregårde i Mariagerfjord Kommune
Herregårde i Aalborg Amt
Slægten Dinesen
Pektin

Pektin (græsk: πηκτός – pektós = "fast, koaguleret") er et højmolekylært polysakkarid, opbygget af forskellige monosakkarider, især D-galakturoninsyre. Det forekommer i plantecellevægges midtlameller og kan forgæres af visse bakterier. Umodne æbler, stikkelsbær, tang og skallerne af citrusfrugter har et højt indhold af pektiner, der i varmt vand danner en opløsning, som størkner ved afkøling; dette udnyttes ved fremstilling af frugtgelé. Pektiner udvindes industrielt og sælges flydende eller i pulverform som gelatineringsmiddel.

Pektin nedbrydes i tarmene af mikrober. Pektin er en vigtig bestanddel for tarmenes funktion.
Pektin i frugt forlænger den tid, kulhydrater tager til at blive optaget i blodet og stabiliserer og forhindrer dermed for højt blodsukkerniveau. I modsætning til f.eks. hvidt sukker, der omgående bliver optaget i blodet og der medfører et højt sukkerniveau, som kroppen omdanner til fedt.

Danmark har en stor produktion af pektin på bl.a. virksomheden CP Kelco (Københavns Pektinfabrik), som ligger i Lille Skensved ved Køge.
98 % af fabrikkens produktion eksporteres, og fabrikken er verdens største af sin slags og producerer både LM- og HM-pektin af citrustrester.

Biokemi
Kanon (rettesnor)



Etymologi 
Kanon (: κανών = kanōn for 'rør, målestok eller rettesnor') udtales som kanon (musik). Optræder i klassisk græsk om det, der holder mål, eller det, der er i overensstemmelse med en norm.
Udtales ofte på dansk fejlagtigt med tryk på A, selv om det på græsk er med tryk på O.

Begrebet kanon er i nyere tid i Danmark særligt blevet anvendt til lister over kultur, demokrati og historie.

Kanonbegrebet i dag 
En kanon kan i dag beskrives som liste af forskellige elementer. Dette kan være værker, idéer, værdier, artefakter eller begivenheder, der er anset for de mest vigtige og betydningsfulde indenfor et bestemt felt. Listen er ofte udarbejdet af en særlig gruppe personer. Den samlede viden i form af kulturelle artefakter som bøger, musikpartiturer osv. udgør en kulturel hukommelse, som bl.a. bibevares af arkiver og museer. Det er fra denne videnspulje hvorfra en kanon udvælges. I en kanon kan der være indlejret forskellige æstetiske og ideologiske værdisæt. En kanon kan i nogle tilfælde kritiseres for det der udelades i udvælgelsesprocessen (Se eksempelvis Kritik af historiekanonen).

Kanonbegrebet bliver ofte sat i sammenhæng med begreber om dannelse og kulturarv. Dannelsesbegrebet henfører i denne sammenhæng til en fælles og almen dannelse.

“In modern times cultural policy has constituted a medium – possibly a medium more important than any other – to understand questions of identity and national self-awareness in Europe.”

En kanon kan fungere som et kulturpolitisk redskab -altså mediet til at forstå spørgsmål og national selvbevidsthed, da der i kanonbegrebet ligger et potentiale for at definere og skabe en fælles social identitet og kulturarv, hvorigennem man kan konstituere en fælles kohærens samt forståelse og selvbevidsthed; eksempelvis på nationalt eller internationalt plan. Dermed indkapsler begrebet også en idé om en form for fælles essens og national identitet, som alle indenfor et givent fællesskab deler.

Se også 
 Danmarkskanonen
 Demokratikanon
 Historiekanon
 Kulturkanonen

Noter 

Kanoner (lister)
Badmintonklubben abc Aalborg

Badmintonklubben abc Aalborg (abc Aalborg) er en badmintonklub hjemmehørende i den nordøstlige del af Aalborg. Klubben benytter Mellervanghallen ved Mellervangskolen og er med sine omkring 352 (pr. 3.maj 2018) medlemmer Nordjyllands største badmintonklub.

abc's førstehold spiller i 1. division (2019-2020) og har desuden seniorhold i bl.a. 3. division, Danmarksserien, Kredsserien og serie 2.

Klubben er en sammenslutning af de to klubber Idrætsforeningen Skjold og Aalborg Badminton Klub, som fusionerede til abc i oktober 1958.

Danske Mestre (individuelle mesterskaber)

1964/65 Annie Bøg Jørgensen, DS, U15

1966/67 Annie Bøg Jørgensen, DS, U17

1966/67 Kiss Andreasen/Annie Bøg Jørgensen, DD, U17

1967/68 Annie Bøg Jørgensen, DS, U19

1967/68 Annie Bøg Jørgensen, DD, U19

1968/69 Annie Bøg Jørgensen, DD, U19

1987/88 Morten Bundgaard, HD, U17

1989/90 Marianne Rasmussen, DD, U19

1990/91 Rikke Broen, MD, U19

1995/96 Aase Ott, MD, 65+

1996/97 Aase Ott, MD, 65+

1998/99 Aase Ott, MD, 65+

2005/06 Leif Jacobsen, HS, 60+

2010/11 Jesper Toft, HS, U13

2010/11 Thomas Nielsen, HS, 35+

2012/13 Victor Bendsen, HD, U13

2017/18 Sarah Skriver, DD, U13

Æresmedlemmer

Preben Ott, Aase Ott, Jørn Møller Jørgensen, Erik Nielsen og Ole Trap Bayer (2015).

Formandsrækken

2018- Peter Helmer

2015-2018 Pia Møller Kristensen

2011-2015 Ole Trap Bayer

2007-2011 Preben Bang Klitgaard

2005-2007 Ove Kristiansen

1973-1985 Preben Ott

Øverst placeret hold

2010-2011 2. division (BK Aalborg - holdfællesskab med Gug Badmintonklub)

2011-2012 2. division (BK Aalborg - holdfællesskab med Gug Badmintonklub)

2012-2013 2. division

2013-2014 3. division

2014-2015 3. division

2015-2016 3. division

2016-2017 3. division

2017-2018 2. division

2018-2019 2. division

2019-2020 1. division

Links/Henvisninger 

 Officiel hjemmeside www.abc-aalborg.dk
 http://aalborgidag.dk/?Id=9456 Spillerkontrakter indføres i 2015
 http://www.badmintonpeople.dk/Public/Club/News/Detail/Badmintonklubben_abc_Aalborg/1491.aspx?clubid=1491&m=7394&language=en Nekrolog Aase Ott
 https://www.tv2nord.dk/nordjylland/2020-ernes-nordjyske-badmintonstjerne-hvem-bliver-den-nye-peter-gade Sofie Topp og Thomas Nielsen i interview ved Grand Prix turnering 2020 - 4. januar 2020.
 https://www.tv2nord.dk/aalborg/badmintonklub-bruger-spillernes-egne-netvaerk-til-hverve-nye-medlemmer Reportage ved TV2 Nord - 2. oktober 2019

Badmintonklubber i Danmark
Sportsklubber i Aalborg
Etableret i 1958
Aalborg Øst
Slaget ved Solferino

Slaget ved Solferino fandt sted den 24. juni 1859 og førte til sejr for de allierede franske hære under Napoleon 3. af Frankrig og Kongeriget Sardiniens hær under Victor Emanuel 2. af Italien (også kaldet den fransk-sardiske alliance) mod den østrigske hær under kejser Franz Joseph I.. Over 200.000 soldater tog del i slaget, det største siden Slaget ved Leipzig i 1813. Der deltog over 100.000 østrigske tropper og en samlet styrke på 118.600 franske og sardiske soldater. Efter slaget trak den østrigske kejser sig fra at lede styrkerne direkte.

Slaget ved Solferino var en vigtig del af den Anden Italienske Uafhængighedskrig, som var en afgørende faktor i den italienske Il Risorgimento (Genrejsningen). Målet med krigen, både geografisk og politisk, var at genforene Italien, efter at det længe havde været delt mellem Frankrig, Kejserriget Østrig, Spanien og Kirkestaten. Slaget fandt sted nær den italienske landsby Solferino mellem byerne Milano og Verona syd for Gardasøen.

Konfrontationen fandt sted mellem østrigerne, der var på fremmarch gennem Norditalien, og de franske og sardiske styrker, som ønskede at stoppe østrigerne. Slaget blev et langvarigt og hårdt slag. Det varede i 9 timer og førte til, at over 3.000 østrigske soldater blev dræbt, 10.807 sårede og 8.638 savnedes eller blev taget til fange. De allieredes tab var 2.492 dræbte, 12.512 sårede og 2.922 savnede eller tilfangetagne. Tilbagemeldingerne fra begge parter om sårede og døende soldater, som blev skudt eller stukket ned med bajonetter, vidnede om et grusomt slag. Til sidst blev de østrigske styrker nødt til at trække sig tilbage, og de allierede styrker vandt en taktisk, men kostbar sejr.

Slaget fik eftervirkninger for fremtidig militær opførsel. Forretningsmanden Jean Henri Dunant, som selv oplevede slaget, blev inspireret af de grusomme lidelser, som de sårede soldater kom ud for. Dette gav anledning til oprettelsen af Røde Kors samt international vedtagelse af Genève-konventionen.

Solferino, Slaget ved
Solferino, Slaget ved
Solferino, Slaget ved
Villa Villekulla

Villa Villekulla kaldes en villa, som er i Astrid Lindgrens bøger om Pippi Langstrømpe samt i filmatiseringen af disse bøger. Pippi Langstrømpe bor i Villa Villekulla, hvor hun sover med fødderne på hovedpuden, bager peberkager på gulvet og finder skatte på loftet. I huset bor også aben Herr Nilsson og hesten Lilla gubben. 

Karakteristisk for huset er, at det er farverigt og hælder. I haven står et udhulet træ, fra hvilket man kan plukke sockerdricka. I nabohuset bor Pippis venner Tommy og Annika, der plejer at besøge Villa Villekulla næsten dagligt.

Huset der blev anvendt i filmatiseringerne ligger ved Kneippbyn på Gotland, i Sverige. Frem til 1970'erne stod huset i en have ved Gotlands regemente syd for Visby og var regimentets gamle forvalterbolig. Senere blev villaen flyttet til Kneippbyns sommarland, tre kilometer væk. Man placerede den på en stor slæde og slæbte den via Toftavägen, til Kneippbyn, hvor den står den dag i dag.

Kildehenvisninger

Eksterne henvisninger 

 Kneippbyn 

Astrid Lindgren
Fiktive steder
Gotland
Grevinge

Grevinge er en stationsby på Nordvestsjælland med , beliggende i Grevinge Sogn ca. 20 kilometer nordvest for Holbæk. Byen befinder sig i Odsherred Kommune og tilhører Region Sjælland.

I Grevinge findes to levnedsmiddelforhandlere, en brugs og en bager. Tidligere var der et hotel at finde i byen, ligesom der var alt fra urmager til sadelmager og bank. I dag er der nogle småbutikker og værksteder, såsom trædrejeren, frisøren og antikvaren. Et af Nordvestsjællands største loppemarkeder OLG (Odsherreds Loppe- og Genbrugsmarked) holder ligeledes til i byen. Der er forbindelse til Grevinge med bus og med tog mod Nykøbing Sjælland og Holbæk fra Grevinge Station.

Tidligere lå Grevinge i Dragsholm Kommune.

Kilder 

Byer i Odsherred Kommune
Gustav Schäfer

Gustav Klaus Wolfgang Schäfer (født 8. september 1988 i Magdeburg , Tyskland) er trommeslager i gruppen Tokio Hotel. Sammen med bassisten Georg Listing, forsanger Bill og guitarist Tom Kaulitz dannede de bandet Devilish, der senere skiftede navn til Tokio Hotel.
Hans trommemærke er Tama/Meinl.

Eksterne henvisninger 
 

Musikere fra Tyskland
Personer fra Magdeburg
Trommeslagere fra Tyskland
Georg Listing

Georg Moritz Hagen Listing (født 31. marts 1987 i Halle, Tyskland) er bassist i gruppen Tokio Hotel. Sammen med trommeslager Gustav Schäfer, forsanger Bill og guitarist Tom Kaulitz dannede de bandet Devilish. (Efter bandet blev opdaget af pladeselskabet, blev band-navnet skiftet til Tokio Hotel)
 	
Georg spiller på en Sandberg-bas.

Eksterne henvisninger 
 

Musikere fra Tyskland
Personer fra Halle (Saale)
DONG

DONG har flere betydninger:
 DONG Energy – dansk energiselskab, fusion af det gamle Dong(Dansk Olie og Naturgas), Elsam, E2 m.fl. Skiftede i 2017 navn til Ørsted.
 DONG (drikkespil) – et dansk drikkespil.
 DONG Cup – navnet på DBUs Landspokalturnering for herrer i perioden 2000-2004
 Se også
 Dong